I eres a estrela que brila/ i eres o vento que zoa\nRosalía de Castro agora si brillará no firmamento. No día de onte a Unión Astronómica Internacional deu a coñecer os resultados definitivos das campañas “NameExoWorlds” 2019, polas cales máis dun cento de países tiveron oportunidade de poñerlle nome a unha estrela e ao seu exoplaneta. Rosalía Castro dará o seu nome a partires de agora á estrela HD 149143 e Río Sar ao seu exoplaneta HD 149143 b. A estrela Rosalía de Castro é unha anana amarela, semellante ao noso Sol, situada a 240 anos luz, na constelación de Ofiúco. A súa magnitude relativa é 7,89, o cal a converte nun obxecto visíbel con prismáticos en ceos escuros.\nA proposta de lle dar o nome de Rosalía de Castro a unha estrela partiu da Agrupación Astronómica Coruñesa IO, dende a que apostaron por levar ao ceo o nome da nosa escritora nacional e do río que dá nome a unha das súas obras máis destacadas, En las orillas del Sar.


Imposicións, de todas as normas - Tito Diéguez - Galiciae\n11 octubre 2020 18:24 h.\nCRITICAMOS como imposta unha lei que non nos gusta e aceptamos de bo grao as que nos agradan. Así somos, pero todas as normas que debemos cumprir son imposicións, para todos, incluso para os que as rexeitan. Esta obviedade censúraa o alcalde de Madrid, como antes fixeron tantos outros de distintos partidos por decisións opostas ás que eles tomarían.\nO estado de alarma é unha imposición, como foron as distintas restricións, aí e en todos os territorios afectados, iso e as medidas das outras institucións, incluídas os concellos. As doutrinas falsas soen buscar a imposición, as verdadeiras prefiren xustificarse, opinaba Julián Marías, e iso habería que estendelo pois o que pretende calquera na toma de decisións que afectan aos demais é o consentimento, que non pareza orde aínda que o sexa. Como os servizos que o Estado presta son imposición, os que nos esixe en pago tamén o son, recorda Frederic Bastiat, e hai que asumilos aínda que protestemos.


O profesor Xosé Manuel Sánchez reivindica un galego asentado na tradición lingüística galego-portuguesa\nimplicación para recuperar o 'status'\nCoordinou o libro 'Modelos de lingua e compromiso', unha reflexión sobre a calidade do idioma e a súa recuperación\nA CORUÑA. EP | 29.01.2015\nO profesor titular na Área de Filoloxía Galega e Portuguesa da Universidade da Coruña (UDC) Xosé Manuel Sánchez Rei reivindicou un galego "asentado na tradición" para garantir a súa pervivencia, mentres que reclamou a necesidade de que políticos, académicos e gobernos se impliquen "en recuperar o seu status".\nXosé Manuel Sánchez, coordinador do libro 'Modelos de lingua e compromiso', que se presenta este mércores na Agrupación Alexandre Bóveda da Coruña, subliña que a publicación aborda "a relación que hai entre compromiso lingüístico e a calidade lingüística".\nEn concreto, faino a través de cinco traballos realizados polos profesores da Facultade de Filoloxía da UDC Goretti Sanmartín Rei, Laura Tato Fontaíña, Manuel Ferreiro, Xosé Ramón Freixeiro Mato e o propio Xosé Manuel Sánchez Rei, membro, ademais, do Grupo de Investigación Lingüística e Literaria Galega da UDC.\nO estudio analiza o modelo lingüístico a promover e afonda no compromiso das institucións públicas coa proxección do galego. Sobre esta cuestión, o profesor Xosé Manuel Sánchez reivindica "o galego popular".\n"PROMOCIÓN REAL" DO GALEGO\n"Entendemos que o compromiso coa lingua debe ser o galego asentado na tradición lingüística galego-portuguesa", subliña respecto ao contido do libro. Mentres, móstrase moi crítico co uso inadecuado do galego.\n"Non hai unha promoción real cando se permiten determinados rexistros", sinala ao advertir que o galego pode desaparecer "por substitución" polo español ou por "absorción ou confluencia" con este, apostila.\nPara difundir o galego e falar unha "lingua de calidade", o coordinador desta publicación apela á necesidade de que as autoridades "se involucren", pero tamén o fagan outros sectores como os académicos para falar un idioma "o máis auténtico posible, enraizado nas súas estruturas morfolóxicas", remarca.\nPreguntado sobre o papel da Real Academia Galega (RAG) a este respecto, asegura que "se están a dar pasos agigantados cara a atrás". "Debería implicarse moito máis para restaurar o uso do galego e o seu prestixio", sentenza.


O Proxecto EQUUS – Proxecto Equus\nArqueoloxía, équidos e historias en pedra\nPosted on 28 Abril, 2017 28 Agosto, 2017 por Proxecto Equus\nO Proxecto EQUUS\nLogotipo do Proxecto EQUUS // Instituto de Estudos Miñoráns\nEstamos a colaborar coas asociacións de propietarios no campo da legalidade administrativa, tentando explicarlle ás autoridades autonómicas a realidade das burras do monte no Val de Miñor e no Baixo Miño, para desbotar a etiqueta que as equipara a gado mostrenco, xa que nin son gado nin son mostrencos, senón animais salvaxes con propietario. Por outra banda, seguimos traballando na preparación dunha manda de burras do monte para o estudo evolutivo no seu medio natural coa mínima intervención humana.\nGarranos na Serra da Groba // Eloy Martínez\nO outro pé do proxecto é o estudo da arte rupestre con representación de équidos no sur da provincia de Pontevedra e o norte de Portugal, proxecto co que levamos traballando máis de dez anos e que organizamos nos seguintes pasos:\nIdentificación dos petróglifos con representación de équidos.\nElaboración dun modelo de ficha descritiva do representado, soporte e medio micro e macroxeográfico.\nRexistro gráfico dos petróglifos mediante o emprego de fotografía, fotogrametría, calco e debuxo dos mesmos.\nElaboración dun museo virtual cos petróglifos que nos ocupan e divulgación dos mesmos na internet.\nDefinición do entorno arqueolóxico.\nOs datos anteriores valerán para facer unha análise dos estilos, discurso iconográfico, frecuencia de aparición de motivos, entorno artístico, etc., deste conxunto de petróglifos.\nPetróglifo de Outeiro dos Morouzos (Pedornes, Oia) // Juan Chamorro\nDetrás desta análise polo miúdo do fenómeno das representacións de équidos na arte rupestre galaica ou atlántica, latexan varias liñas de conclusións que plantexamos como puntos dunha grande hipótese de traballo que temos que corroborar:\nHai équidos nas outras áreas de arte rupestre en Galicia pero en función -case sempre- da caza do cervo, animal éste preponderante e masivamente representado.\nExiste un cambio de modelo de representación que ten como fronteira a Ría de Vigo, ó sur da cal os cervos son moitísimo máis escasos e polo tanto tamén os gravados con escenas de caza de cervos: este animal pasa a un segundo plano pola omnipresenza dos équidos.\nO cabalo ou garrano pasa a ser o centro da representación; cázase dende él, é cazado en vivo e tamén matado. Se está montado está domesticado, valería para comer, criar, montar, tirar do carro ou tirar do arado. Se cadra tiña valores inmateriais, quizáis apotropaicos, de prestixio, totémicos, etc.\nAsociados ós équidos, aparecen compartindo ou desenvolvendo o discurso iconográfico unha serie de elementos icónicos con certa frecuencia presencial.\nMacroespacialmente, as representacións de équidos comparten territorio cos motivos reticulados e cos muíños naviculares de soprote fixo.\nPor suposto que xurdirá o tema cronolóxico en paralelo ó outro tema importante que é o da monta; é serodia da Idade do Ferro como se ten proposto ou do cedo ó longo do Calcolítico ou da Idade do bronce? Garranos non faltan, nin nos petróglifos nin no monte, vivos e rinchando.\nCategoríasO PROXECTO EQUUS\nOne Reply to “O Proxecto EQUUS”\nProxecto Equus di:\n10 Maio, 2017 ás 10:05 am\nArtigo seguinteSeguinte Equus: Ferus Atlanticus


Web 2.0 e o futuro da web. A Xornada | Sekeirox\nWeb 2.0 e o futuro da web. A Xornada\n23 de enero de 2006 - 22:15\t - Tecnoloxías\nTal e como estaba previsto celebrouse na ETSE da USC a xornada co título Web 2.0 e o futuro da web , organizada polo Grupo de Sistemas iIntelixentes do Departamento de Electrónica e Computación .\nAo entrar no estupendo Salón de Actos da Escola, fíxosenos entrega aos asistentes de dous documentos: Web 2.0 en la Wikipedia e What Is Web 2.0: Design Patterns and Business Models for the Next Generation of Software de Tim O’Reilly.\nNo flikr de Pedro Jorge , que asistiu como blogger e membro da Asociación de usuarios de Linux da USC, temos cumprida información gráfica do evento; e tamén hai unha boa crónica escrita no Código Cero de hoxe.\nAo principio da xornada, e tras o saúdo do Director da Escola de Enxeñería: Juan M. Lema; Eduardo Sánchez Vila, fixo unha presentación da xornada encaixada dentro das liñas de investigación do Grupo ao que pertence. A que máis me interesou é a liña aberta no eido do elearning e o seu proxecto EUME .\nComezou Pedro Jorge, facendo referencia ao grao de subxectividade que aínda encerra o concepto de web2.0, seguindo a definición da wikipedia: ... o que os usuarios "perciben" do que é a evolución da www.\nCentrou a súa charla en torno a dúas ideas: Falou da web como plataforma (idea presente en todas as intervencións) que dá soporte ás aplicacións que a maioría dos usuarios de internet utilizamos e mesmo á información que nos acompaña a onde queira que chegue a rede.\nA segunda idea principal, ao meu modo de ver, é a da Intelixencia colaborativa; é dicir o realmente importante da rede non é a propia rede senón as persoas que a conforman.\nFixo un percorrido polas aplicacións máis utilizadas na liña da web2.0 (wikis, blogs, flikr, gmail, writely,..), e tamén destacou a importancia que teñen os estándares á hora de que toda a web funcione (independentemente da súa acreditación por parte dunha axencia ou outra) . No eido da empresa destacou a importancia que ten poñerlle rostro á participación da xente nos diversos intercambios que teñen lugar nos distintos frentes de negocio e fixo referencia ao éxito dos comentarios sobre diversos productos por parte dos usuarios en empresas com por exemplo Amazon.\nChegoulle o turno a Joaquín Lameiro Paz de IBM, quen (dende o punto de vista da empresa) fixo un repaso da evolución de internet nos últimos anos e dos movementos de IBM en cada unha das fases desa evolución. Falou do estalido da burbulla en torno ao ano 2000, pasando a cobrar especial relevancia para as empresas o coñecemento colaborativo; o novo paradigma da evolución dende o usuario como "consumidor" ao usuario como "creador" de información.\nFalou de como as empresas punteiras foron quen de rentabilizar esa información coletciva, facilitando novas plataformas e recursos, novas ferramentas de participación e souberon adaptarse ás novas estruturas económicas. A aportación por parte dos usuarios supón un valor engadido aos productos e ahi ten moita importancia a folksonomía ou etiquetado popular.\nFalou de como os novos medios e o trasvase do protagonismo na producción e difusión da información sobre os usuarios implica necesariamente ter en conta aspectos relacionados coa autoridade (autoría) da información, e na inversión da secuencia: publicación - filtro de información (antes filtrábase e despois publicábase e agora publícase e logo fíltrase).\nDestacou a importancia e necesidade de incremento dos anchos de banda de cara á descarga e subida da información e de cara a que os usuarios poidan facer na rede o que desexan, xestionar e editar a información.\nLameiro destacou algúns dos actuais proxectos de IBM, como por exemplo a solución Nstein Public Imaging Monitoring , que entre outras cousas axuda ás empresas a aproveitar toda esa información xenerada coa web2.0 para ter unha idea de como é percibida (e os seus productos); ou o proxecto do Visual Communication Lab de IBM : History Flow , que permite ter, dunha ollada, información relevante sobre o seguimento dun sitio, das contribucións e colaboracións que recibe.\nO relator rematou a súa intervención adiantando que el cre que sen dúbida "a web será a máquina", converténdose nunha extensión do noso cerebro.\nManuel Guerreiro de SUN, Falou da empresa á que representa na evolución da web; parouse (pouco) no "concepto" da web 2.0, e falou do "momento Java" que estamos a vivir. Apelou ao eslogan de SUN: "The network is the computer", para falar da intención de SUN de seguir liberalizando os seus productos (dende outubro: Operación "Red October") e a idea da compañía é ir pasando todos os seus productos a código aberto (nun ano ou dous) dependendo da implicación ou non de outras compañías.\nFixo fincapé na idea de SUN de estar presente de cheo no movemento web 2.0; manteñen que os servizos web son un valor en alza na web. Sosteñen a idea de que a web2.0 pode xirar en torno ao desenvolvemento de Java. Sinalou que o cambio do contido estático e unidireccional a dinámico e multidireccional é imparable. Puxo o exemplo de que parte dos servizos de Google teñen a súa base en Java, e que está previsto que o open office se intedre dende a web a través dos servizos de Google.\nEngadiu que a web 2.0 vai permitir un modelo mellor de pago por uso (o software como servizo).\nGuerreiro, destacou a importancia do desenvolvemento de estándares, que deben ser totalmente abertos para que todo esto se desenvolva, para que a tecnoloxía evolucione e se poidan crear comunidades en torno a elo.\nContou como se está a desenvolver unha importante rede de bloggers entre os traballadores de SUN, entre os que destacou ou blog do propio presidente quen publica a opinión dos seus empregados a través do seu blog; os mantén informados, e ademais crea comunidade(s).\nComo proxecto destacado (ademais do xa mencionado "octubre vermello"), falou o relator do lanzamento do Java System Portal Server que actúa como ligazón entre os usuarios finais, a información e servizos empresariais permitindo aos usuarios crear fácilmente comunidades de usuarios e servizos, e desa forma construír portais comunitarios poboados de contido cooperativo, incluindo RSS feeds, blogs e wikis.\nPara rematar a rolda de intervencións Álvaro Morón Alonso de Microsoft, falou da "segunda década da web" para referirse á web 2.0. Morón falou de tres piares nos que se sustenta este cambio de cara aos usuarios: o alcance ás tecnoloxía e polo tanto á información; a seguridade, e a fidelidade.\nCon respecto ás novidades de Microsoft nesta nova "década" falou do Windows Media Center como o novo gran aparello que vai permitir a integración dixital (PC, TV, audio,...) nas nosas casas, permitíndonos dese xeito acceder a teda a información multimedia das nosas vidas dun xeito doado e rápido.\nFalou tamén das características do Windows Vista e das diversas integracións de servizos "web" que permite este Sistema Operativo.\nAo final non puiden quedar para a mesa redonda, que prometía. se alguén o quere contar, pois xa sabe, isto queda aberto ;)\niPods para a docencia\nUn descanso para a vista?\nNike Shox Rivalry\t- 27 de septiembre de 2010 - 03:00\nwsefe\t- 17 de abril de 2006 - 12:24\nGraciñas polo post e polo interesante resumo da xornada\nCatuxa\t- 24 de enero de 2006 - 22:26\nXenial, Carlos, estupendo análise do evento para que os que non poidemos asistir nos fagamos unha idea.\nCarlos\t- 24 de enero de 2006 - 16:32\nNon hai de que Fernando. alédame que che parecese interesante o resumo ;)\nFernando\t- 24 de enero de 2006 - 08:13\nGraciñas polo post e polo interesante resumo da xornada.\n← Abrindo portas da educación superior ... con blogs\nSequía anotadora →


Bolboretas no bandullo: Sándwich de lacón e brie\nSándwich de lacón e brie\nBo martes, bolboreteir@s! Como vai, todo? Por aquí imos comezar a primavera cunha desas receitas de aproveitamento que tan bo xogo dan nos nosos receitarios e ofrecen outra saída aos nosos pratos.\nDesta volta tiñamos lacón asado pola casa e despois de dous xantares, tiñamos uns restos que non sabiamos como aproveitar até que demos cun clásico da comida rápida que ofrece toda as posibilidades, mesmo as de combinarmos unha carne tradicional como o lacón con queixo brie nun sándwich.\nPor aquí acudimos a estes emparedados con certa frecuencia, sobre todo cando estamos folgazáns e non queremos perder moito tempo no preparado. Ademais, son apostas seguras pois apenas gardan efecto sorpresa. E si, este foi outro éxito.\nLascas de pan de molde/barra\nUtensilios: un coitelo, papel vexetal e unha bandexa de forno.\nPara comezarmos, colocamos as las de pan nunha bandexa de forno cuberta con papel vexetal.\nSobre o pan, colocamos dúas lascas de tomate e un anaco de lacón.\nUnhas lascas de queixo brie.\nE tapamos coas outras metades de pan.\nEnfornamos a 180º, calor arriba e abaixo, até que se torre o pan e se derreta o queixo.\nE xa estaría listo para comer! Agardamos que vos guste!\nAquí quedades cunha receita ideal para preparar cando vos sobre algo de lacón. Mais se tedes moitas ansias de probar, xa sabedes, cambiades o lacón asado polo que nos ofrecen na chacinaría ou mesmo por outro friame. Non será tan potente mais... seguro que está boísimo.\nDesfrutade do día e entrada na primavera che@s de enerxía e de amor :-)\nPublicado por Bolboretas no Bandullo en 09:25\nEtiquetas: brie, carne, lacón, Para xantar ou cear, queixo, receitas, sándwich, sándwich de lacón e brie, tomate\nNenalinda 13:10 do 21 de marzo de 2018\nUummmmmmmmmm seguro que estan de rexupete, las fotos del corte son de lo mas tendadoras ,os han quedado divinisimos.\nBolboretas no Bandullo 13:41 do 10 de abril de 2018\nMil grazas bonita!!!


Os 20 proxectos que chegan para resolver os retos da industria alimentaria - Boisimo\nOs 20 proxectos que chegan para resolver os retos da industria alimentaria\nA aceleradora do clúster do sector aproba iniciativas innovadoras para dar resposta aos desafíos máis inmediatos\nBoísimo22 Decembro, 20200630\nA aceleradora do sector alimentario de Galicia, promovida pola Xunta de Galicia e coordinada polo Clúster Alimentario de Galicia (Clusaga), creou cinco startups e dinamizou un investimento directo de máis de 400.000 euros na comunidade galega. A través de Business Factory Food (BFFood), na que participan empresas de referencia na industria alimentaria, xeráronse 29 novos postos de traballo relacionados coa transformación dixital e a industria 4.0 no sector alimentario, dos cales un 30% foron ocupados por mulleres.\nDos 20 proxectos que participaron ata o momento en BFFood, 14 fixérono no programa de aceleración e 6 no de consolidación. Estes programas de apoio da aceleradora ofreceron en total 128 horas de formación, 416 horas de coaching e 210 horas de mentoría.\nForon máis de 120 as candidaturas recibidas, tanto a nivel nacional como internacional, ás dúas edicións realizadas ata o momento. Na actualidade, a aceleradora atópase á procura de novos proxectos innovadores de emprendemento para facer fronte aos retos do sector.\nAberta ata o 11 de xaneiro a III edición\nAs startups, entidades e empresas que teñan unha idea innovadora con impacto no sector dos alimentos e as bebidas poden presentar as súas candidaturas á tercera edición do programa de aceleración e consolidación, a través da web bffood.gal ata o próximo 11 de xaneiro de 2021 ás 14 horas.\nOs retos expostos nesta terceira edición aos que os proxectos deben dar resposta son: dixitalización e automatización; trazabilidade, calidade e seguridade alimentaria; loxística; sustentabilidade e packaging; desenvolvemento de novos produtos; innovación de procesos e comercialización; e solucións fronte á Covid-19.\nTamén, exponse un reto aberto para calquera proxecto aplicable á industria que supoña a introdución dalgún tipo de innovación ou mellora.\nA aceleradora ofrece aos proxectos seleccionados un completo programa de apoio para o seu impulso no sector alimentario en función do seu grao de desenvolvemento, de nove meses de duración para a fase de aceleración e de doce meses para a de consolidación. Así, terán acceso a formación, medios e servizos técnicos, coaching e mentoría con expertos de empresas líderes na industria galega.\nNesta terceira edición, son Bodegas Martín Códax, Cafés Candelas, Calvo, Clavo Food Factory, Congalsa, Cooperativas Lácteas Unidas (CLUN), Gadis, Galacteum, Kiwi Atlántico, Larsa, Lence (Grupo Leche Río), Nueva Pescanova, Quescrem, Torre de Núñez e Viña Costeira as empresas tractoras que se encargarán deste proceso de mentoring.\nTamén, os proxectos seleccionados no programa de aceleración terán acceso a apoio económico por parte da Axencia Galega de Innovación (Gain) de 25.000 euros a fondo perdido e dun préstamo participativo, que podería conlevar unha opción de capitalización, de ata un máximo de 50.000 euros, a través de XesGalicia. Pola súa banda, no programa de aceleración poderán dispoñer dun préstamo participativo con opción de capitalización de ata un máximo de 250.000 euros por parte de XesGalicia.\nBusiness Factory  Food é a aceleradora do sector alimentario de Galicia, impulsada pola Xunta de Galicia e dinamizada polo Clúster Alimentario de Galicia e empresas de referencia na industria alimentaria. Busca atraer e impulsar proxectos innovadores de emprendemento, tanto nacionais como internacionais, para facer fronte aos retos do sector nunha contorna global.\nQue papel desempeña a comida na xestión das nosas emocións? Artigo anterior\nFin de ano na casa con estrela Michelin Seguinte artigo


PLANETA MINCHA: Novo proxecto de BD de Manel Cráneo - AGPI - Asociación Galega de Profesionais da Ilustración\nAGPI - Asociación Galega de Profesionais da IlustraciónhistoricoPLANETA MINCHA: Novo proxecto de BD de Manel Cráneo\nPLANETA MINCHA: Novo proxecto de BD de Manel Cráneo\nDesde este mes pódense ler as historias de Planeta Mincha Xeográfico, a nova serie de bd do noso socio Manel Cráneo, que ve a luz no magazine cultural CAÑA, de difusión gratuita para toda Galicia. A serie pretende ser unha especie de National Geographic dun planeta creado polo autor na que poderemos ir descubrindo especies, costumes, lugares e outras curiosidades do lugar.\nPero isto non fica aí, a serie ten un complemento: http://planetamincha.blogspot.com, un espazo virtual organizado polo Ministerio de Ciencia Mincha e que promete ser un reclamo máis para os lectores da serie e un sitio con vida propia onde terán cabida materiais e formatos que o autor non pode encaixar no formato cómic, como por exemplo músicas étnicas de diferentes zonas do planeta, artígos de investigación e películas publicitarias do Ministerio de Ciencia Mincha, entrevistas a personaxes que vaian aparecendo nas historietas, e outras curiosidades. “A idea e ofrecer outras posibilidades de achegarse a ese mundo que vaian máis alá dunha simple serie de cómic e poder traballar con outros formatos que me interesan particularmente como a música, a ilustración ou pequenos experimentos audiovisuais” comenta o autor “…e así darlle unha volta ao concepto habitual de bd e intentar dar un paso máis creando algo como mínimo diferente dentro do que entendemos como serie de bd”.\nSegundo comenta Cráneo, a serie Planeta Mincha Xeográfico non é máis que un avance doutro tipo de historias ambientadas neste planeta e noutros formatos, que lle gustaría poder desarrollar nalgún momento: “espero que isto sexa a punta dun iceberg que espero sacar a flote se cadran ben as cousas, de feito desde que se me ocurriu isto ata agora, pasaron xa sete anos.”\nAs influencias deste proxecto son moi diversas pero sobre todo da cultura da ciencia ficción e a fantasía, de feito haberá referencias bastante evidentes a clásicos do xénero. Polo de agora pódese seguir a serie Planeta Mincha Xeográfico na revista Caña onde ademaís aparecerán publicadas tiras de humor de Alberto Guitián e unha sección de crítica de banda deseñada escrita por Henrique Torreiro, tamén socios da AGPI.


A Pontenova, Viveiro e Ourol reciben a sinal da TDT |\nHome Actualidade A Pontenova, Viveiro e Ourol reciben a sinal da TDT\nA Pontenova, Viveiro e Ourol reciben a sinal da TDT\nSANTIAGO .- Preto de 50.000 galegos máis das provincias de Lugo e Pontevedra xa teñen desde hoxe exclusivamente sinal de TDT. O cese do sinal analóxico realizouse esta mañá nos concellos lucenses de Becerreá, A Pontenova, Viveiro e Ourol, e na Cañiza, en Covelo e, parcialmente, en Vilagarcía de Arousa.\nEn Pontevedra, o apagado do sinal analóxico practicouse nos emisores da ‘Cañiza’ e ‘Carril’, situados na Área Técnica de Domaio, onde son 10.108 persoas as que desde hoxe xa ven exclusivamente a TDT.\nPor outra banda, no tocante á área técnica do Páramo, o acendido dixital de hoxe realizouse nos centros emisores de ‘Becerreá’, ‘Conforto’, ‘Pontenovo’, ‘Pontenovo I’, ‘Vilameá’, ‘San Paio’ e ‘Viveiro’. Co apagado do sinal analóxico neste puntos, son máis son 34.000 galegos dos concellos de Becerreá, A Pontenova, Viveiro e Ourol os que xa reciben o sinal dixital.\nAchegar a TDT a un total de 76 concellos o vindeiro 2 de abril\nOs municipios que hoxe rexistraron o acendido dixital, pertencen ás áreas técnicas de Domaio e O Páramo onde se está a levar a cabo o apagado analóxico nesta terceira e última fase do proceso de transición á TDT que finalizará o vindeiro venres, 2 de abril. Trátase dos concellos que contan cun maior índice de poboación do conxunto da comunidade.\nPrecisamente o día 2 de abril, o apagado na área técnica do Páramo afectará a 45 concellos, que suman 273.992 habitantes; mentres que, na área técnica de Domaio, serán 31 municipios, un total de 694.000 veciños, os que reciban o sinal da TDT ao finalizar o proceso.\nEn ambas as dúas provincias a xornada está a transcorrer sen incidentes e cómpre salientar que incluso se ten producido un considerable descenso no número de chamadas por parte dos usuarios.\nNo que respecta á xornada de mañá, mércores, o apagado efectuarase nos centros de ‘Meis’ e ‘Moaña’, de xeito que os concellos de Meis, O Grove, Cambados, Ribadumia, Portas, Barro, Moraña e unha parte de Moaña, cun total de 45.578 habitantes, pasarán a ter cobertura dixital.\nA Secretaría Xeral de Medios segue a recomendar aos cidadáns que, logo da instalación dos adaptadores da TDT, comproben a correcta orientación da antena, sen agardar ás datas fixadas para o apagado analóxico, dado que, no 98% dos casos, xa se pode recibir o sinal da televisión dixital. É importante, polo tanto, que se verifique a correcta recepción da TDT nestes días, dada a proximidade de datas festivas nas que non poderán recibir a atención dos técnicos instaladores.\nAsí mesmo, o servizo de atención telefónica ao cidadán sobre a TDT segue activo, co obxectivo de dar unha resposta máis áxil ás dúbidas dos usuarios. Como xa sucedeu durante a primeira fase de implantación da TDT- os teléfonos dispoñibles para atender as consultas son o 012 e o 981572154. Os cidadáns tamén poderán obter información a través da páxina web www.tdtgalicia.es.


O Concello reabre a Oficina de Turismo ao público a partir do día 1 de decembro. Novas · Concello de Fene\nO Concello reabre a Oficina de Turismo ao público a partir do día 1 de decembro\nA oficina está emprazada na Avenida Naturais e, nela, ofrécese un servizo de acollida, orientación e asistencia as persoas visitantes, facilitándolles información sobre os principais recursos do municipio.\nA oficina comezará a funcionar o martes 1 de decembro até o 31 de decembro no seu horario habitual: de 8.30 a 14.00h. polas mañás e de 15.30 a 17.30h. polas tardes, de luns a venres.\nA técnica especializada que atenderá as consultas -ademais de desenvolver outros proxectos municipais relacionados con este ámbito- traballará durante este mes de decembro a través da bolsa de contratación creada polo Concello para cubrir este posto temporal. Contratación subvencionada pola Deputación Provincial da Coruña.


A LOBAGUEIRA: Curiosidades: Luperca, ilustre loba…\nCuriosidades: Luperca, ilustre loba…\nInauguramos unha nova sección de "Curiosidades" da man de Cristian. Nela contaranos aquelas anécdotas máis inusuais e sorprendentes relacionadas coa natureza, e moi especialmente co lobo. De seguido, a súa primeira entrada, "Luperca".\nNon sei se algunha vez puidestes meditar sobre o protagonismo do lobo no mundo. Pero, ¿ que pasa coas lobas? Non, non pensedes mal.... Temos ilustres lobas como Luperca. Na mitoloxía esta loba foi a que aleitou a Rómulo e Remo cando foron guindados nuns canastros polo río Tiber por orde do rei Amulio. ¡Esta loba fixo as veces de nai dos fundadores de Roma ! Así que deixade de contar ós vosos cativos contos como os de Carapuchiña vermella ou Os Tres porquiños, onde se transmite unha visión negativa do lobo, e contádelle a historia de Luperca. A bondade e afecto desta loba foi representada nunha escultura de bronce (A loba Capitolina), non podía ser menos, pero como toda ilustre personaxe ata na súa representación existe debate. Todo apuntaba a que era unha escultura etrusca, pero finalmente demostrouse que data do medievo e as figuras de Rómulo e Remo foron engadidas no Renacemento. Mais, o frío bronce non lle fai xustiza a esta cálida loba, ai Luperca! Ilustre loba...\n¿Coñeces ó lobo? Presentación para os colexios\nProtocolo ante Delitos contra o Medioambiente\nVisita do Paxaro Carpinteiro\nE despois da denociña, a algaria\nPequenos carnívoros no Tea


Abre o prazo de inscrición para Brincadeiras Miúdas | Concello de Ames\nEsta aqui: Inicio » Actualidade » Abre o prazo de inscrición para Brincadeiras Miúdas\nXogos tradicionais, xogo libre e desestruturado, música e obradoiros de creación libre de xoguetes con materiais naturais. As familias con rapaces e rapazas de máis de dous anos poderán acudir a estas xornadas coas que se pretende compartir tempo de lecer e diversión en galego ao tempo que se fomenta o xogo sen instrucións nin sobreestímulos con materiais naturais que non teñen unha función definida e con que poderemos facer tantas cousas como nos marque a nosa imaxinación. Un dos obxectivos principais é fomentar a creatividade, a autonomía das crianzas e demostrar que a natureza pode ser a mellor e máis divertida feira xogueteira.\nCé Orquestra Pantasma visita con asiduidade o noso concello e sempre acada un gran éxito a través do programa Apego. Desta volta volve traer as súas Brincadeiras Miudiñas e nelas inclúe un concerto no que mesturará as cancións máis coñecidas dos seus discos, un obradoiro de brinquedos naturais que sen dúbida moverán o maxín das crianzas e das familias, xogos tradicionais e materiais naturais desestruturados para que as crianzas xoguen e creen libremente e ao seu ritmo, adaptándose ás súas propias necesidades.\nO luns, 23 de agosto, abre o prazo de inscrición para as Brincadeiras Miúdas. As persoas que queiran participar deben enviar un correo a normalizacion@concellodeames.gal . No correo debe especificarse: día ou días que se vai asistir, nome e apelidos das persoas participantes, idade das crianzas e un teléfono de contacto. Poderán participar as familias con nenos de dous anos en diante e o prazo para inscribirse remata o vindeiro 30 de agosto. As prazas serán limitadas para garantir a seguridade de todas as persoas asistentes.


Uoho Hueca - Produto á venda en CNC Allariz\nCNC Allariz > Produtos > Guitarras > Uoho Hueca\nGuitarra da liña signature, orixinalmente deseñada para o músico Iñaki Antón (Uoho), guitarrista anteriormente do grupo Platero e Ti e actualmente do grupo Extremoduro.\nÉ un modelo tipo SG, agrandada tanto en grosor como perímetro, coa peculiaridade de ser totalmente oca, con tapa e fondo arqueados. Corpo e mastro de caoba, diapasón de ébano, e tapa de pradairo rizado.\nEmprega unha estrutura de barras harmónicas especial para sustentar as cordas sen levar cordal, de maneira similar á Maruxa.\nLeva unha ponte wraparound e pastillas Tokaa. Radio composto de 10 a 14 polgadas, como é habitual en moitos dos nosos deseños. Trastes jumbo tipo 150, cejilla de óso, dous volumes independentes para cada pastilla, control de ton para pastilla de graves e selector de ton de tres posicións.\nCategorías: Guitarras, Uoho Etiquetas: caoba, ébano, guitarra, pradairo, Tokaa\n€3.650,00 IVE incl. Engadir ao carriño


Ponteceso - ORDENANZA FISCAL NÚMERO 8, REGULADORA DA TAXA POLA PRESTACIÓN DO SERVICIO DE SUMIDOIRO E DEPURACIÓN DE AUGAS RESIDUAIS\nRedacción Aplicable desde 18-02-2013\n- Artigo 5.º .-Cota tributaria.\n- Artigo 6.º .-Exencións e bonificacións.\n- Artigo 8.º .-Xestión, liquidación e ingreso.\nNo uso das facultades que lle conceden os artigos 133.2 e 142 da Constitución, o artigo 106 da Lei 7/1985, do 2 de abril, reguladora das bases de réxime local, e de conformidade co que dispoñen os artigos 15 e 19 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Ponteceso establece a taxa por prestar o servizo de sumidoiro, que se rexerá por esta ordenanza fiscal, as normas da cal atenden ao que preve o artigo 57 do Real decreto lexislativo 2/2004.\nConstitúe o feito impoñible da taxa:\na) A actividade municipal, técnica e administrativa tendente a verificar se se dan as condicións necesarias para autoriza-la acometida á rede de sumidoiro municipal.\nb) A prestación dos servicios de evacuación de excretas, de augas pluviais, negras e residuais, a través da rede de sumidoiro municipal, e o seu tratamento para depuralas.\n1. Son suxeitos pasivos contríbuíntes as persoas físicas ou as xurídicas e as entidades ás que se refire o artigo 35.4 da Lei xeral tributaria, que sexan:\na) Cando se trate da concesión da licenza de acometida á rede: o propietario, o usufructuario ou o titular do dominio útil do terreo.\nb) No caso da prestación dos servizos da letra b) do artigo anterior: os ocupantes ou os usuarios dos terreos do termo municipal beneficiarlas deses servizos, calquera que sexa o scu título (propietario, usufructuario, habitacionista ou arrendatario, mermo en precario).\n2. En calquera caso, terá a consideración de suxeito pasivo, substituto do ocupante ou usuario das vivendas ou locais, o propietario destes inmobles, que poderán repercutir, de se-lo caso, as cotas satisfeitas sobre os respectivos beneficiarios do servicio.\nSerán responsables solidarios ou subsidarios da débeda tributaria, xunto cos debedores principais, as persoas ou as entidades ás que se refinen os artigos 42 e 43 da Lei xeral tributaria.\nArtigo 5.º .-Cota tributaria.\n1. A cota tributaria correspondente á concesión da licencia ou autorización de acometida á rede de sumidoiro esixirase por unha soa vez e consistirá na cantidade fixa de 36,06 euros (6.000 pesetas).\n2. A cota tributaria que se val esixir por prestar os servizos de sumidoiro e depuración determinaraa o Concello en función da cantidade de auga, medida en metros cúbicos, empregada no terreo. Para tal efecto, aplicarase a seguinte tarifa:\na) Servicio de sumidoiro:\n- Abonados con servizo de abastecemento de auga: Para os mesmos m3 facturados no servizo de abastecemento: 0,153908 euros/m3.\n- Abonados sen servizo de abastecemento: Cota fila mensual: 2,316942 euros/abonado/mes.\nb) Servizo de depuración de augas residuais:\n- Abonados con servizo de abastecemento de auga: Para os mesmos m3 facturados no servizo de abasteremento: 0,256515 euros/m3\n- Abonados sen servizo de abastecemento: Cota fixa mensual: 3,848000 euros/abonado/mes.\n3.-En ningún caso se poderá tomar un consumo de auga que sexa inferior ó mínimo facturable pola súa subministración. A cota resultante da consideración deste consumo terá carácter de mínima esixible.\nArtigo 6.º .-Exencións e bonificacións.\nNon se concederá exención nin bonificación ningunha na exacción da presente taxa.\n1. Percíbese a taxa e nace a obriga de contribuír dende o momento no que se inicie a actividade municipal que constitúe o seu feito impoñible, entendéndose esta:\na) Na data de presentación da oportuna licencia de acometida, se o suxeito pasivo a formulase expresamente.\nb) Dende que teña lugar a efectiva acometida á rede de sumidoiro municipal. A percepción por esta modalidade da taxa producirase con independencia de que se obtivese ou non a licencia de acometida e sen prexuízo do inicio do expediente administrativo que se poida instruír para a súa autorización.\n2. Os servicios de evacuación de excretas, augas pluviais, negras e residuais e a súa depuración ten carácter obrigatorio para tódolos terreos do municipio que teñan fachada a rúas, prazas ou vías públicas nas que exista sumidoiro, sempre que a distancia entre a rede e o terreo non exceda de cen metros. Percibirase a taxa aínda cando os interesados non procedan a efectua-la acometida da rede.\nArtigo 8.º .-Xestión, liquidación e ingreso.\n1. A inclusión inicial no padrón farase de oficio unha vez concedida a licencia de acometida da rede.\nOs suxeitos pasivos substitutos do contribuínte formularán as declaracións da alta e a baixa no padrón de suxeitos pasivos da taxa, no prazo que media entre a data na que se produza a variación na titularidade do terreo e o último día do mes natural seguinte. Estas últimas declaracións producirán efecto a partir da primeira liquidación que se practique unha vez finalizado o prazo de presentación das declaracións de alta e baixa.\n2. As cotas esixibles por esta taxa liquidaranse e recadaranse polos mesmos períodos e nos mesmos prazos que os recibos de subministración e consumo de auga.\n3. No suposto de licencia de acometida, o contribuínte formulará a oportuna solicitude e os Servicios tributarios deste Concello, unha vez concedida esa licencia, practicarán a liquidación que proceda, que será notificada para o seu ingreso directo na forma e prazos que sinala o Regulamento xeral de recadación.\nEn todo o relativo ás infraccións tributarias, así como ás sancións que correspondan, aplicarase o que dispón a Lei xeral tributaria.\nA modificación desta ordenanza fiscal,o dia seguinte a súa publicación no BOP e permanecerá en vigor ata que o Concello a modifique ou a derrogue.


A Asociación Cultural Vista Alegre , coa colaboración do Concello de Silleda e o Grupo Folclórico Xirandola, organizará a primeira: MOSTRA INTERNACIONAL DE MÚSICA E DANZA TRADICIONAL.\nNesta primeira ocasión contará coa presenza do grupo de danza tradicional de Belgrado, Serbia: “STARI DUSANOVAC”.\nA actuación realizarase no Auditorio Manuel Dopazo de A Bandeira o 17 de agosto de 2008 as 21 horas.\nO espíritu desta mostra é coñocer mais sobre outras culturas, para levar a unha mellor comprensión entre as xentes a un maior respeto entre as súas identidades.\nO grupo de danza tradicional "Stari Dušanovac" estableceuse en 1971 en Belgrado, Serbia, co único motivo de apreciar e preservar a tradición nacional de Serbia, para facer que as danzas tradiconais serbias continúen con vida, e para representar a nación Serbia do mellor xeito posible.\nDurante os últimos anos, preto de 6.000 xóvenes pasaron por "Stari Dušanovac" en moitas actividades . Arestora, mais de 400 membros activos forman parte do grupo folclórico, de teatro, de coro e orquestra.\nSon membros de moitas asociacións como, CIOFF, IOV, a UNESCO, ou a Asociación nacional de grupos de danza tradicional Serbia.\n"Stari Dušanovac" realizou con éxito mais de 2.000 concertos en Serbia, así como en moitos países de Europa, Asia, África e América, foi agasallado e galardoado cos máis altos recoñecementos e premios.\nO programa de "Stari Dušanovac" presenta un modelo etno-escénico moi singular, xa que dá conta do valor esencial da cultura tradicional Serbia .\nO seu esforzo por representar a Serbia tradiciónal a través dos seus coloridos traxes, as súas danzas dinámicas e a súa música orixinal, será a sua mellor recompensa para os amantes doutras culturas.


Vieiros: Galiza Hoxe - 294 días non retornábeis\nDenuncia até Estrasburgo\n294 días non retornábeis\nSantiago Vigo e José Manuel Sanches xa están de volta en Galiza logo de seren condenados a un ano de cárcere, após permanecer en prisión preventiva case dous.\nRedacción - 19:05 09/10/2009\nTags: Ceivar Estrasburgo José Manuel Sanches prisión preventiva Santiago Vigo\n294. Ese é o número exacto de días que os dous mozos detidos en 2007 por, entre outras cousas, "pertenza a banda armada"; xulgados o pasado 30 de setembro por un único delito de "tenza de explosivos"; e condenados esta semana por ''danos en grao de tentativa'' con ''finalidade terrorista'', estiveron privados de liberdade por riba do que a Xustiza estimou que lles correspondía.\nEn concreto, a sentenza ditada pola Audiencia Nacional estabeleceu para Santiago Vigo e José Manuel Sanches penas dun ano de prisión e sete de inhabilitación para cada un. Esta semana, case dous anos despois de seren encarcerados, voltaron á casa.\nDesde o colectivo Ceivar, que confirmou a información este venres, aseguran que en base a lexislación español -non tiñan antecedentes nin a condena foi maior de dous anos- "non deberían nin sequera ingresar" na institución penitenciaria.\n"É unha mostra do que o Estado Español pode facer coa figura da prisión preventiva, que permite que unha persoa poida estar até catro anos encarcerado baixo criterios tan elásticos como a 'perigosidade' ou a 'alarma social'", expón un portavoz de Ceivar.\nMedios de comunicación e 'alarma social'\nDesde o colectivo consideran que a crear esta 'alarma social' contribúen en boa medida os medios de comunicación: "Non hai máis que mirar as hemerotecas. Inflaman o caso até o converter nun monstro, facendo acusacións que logo resultan falsas".\nA intención agora é denunciar a situación mesmo no Tribunal de Dereitos Humanos de Estrasburgo, aínda que "coa certeza de que o Estado non mudará" a figura da prisión preventiva e que o "tempo de vida roubado as persoas non ten volta", mais co obxectivo de que a xustiza internacional contabilice "un caso máis de represión política e xudicial" no Estado Español.\nPor outra banda, na web de Ceivar informan de que se está a preparar un acto de recibimento popular a Vigo e Sanches, previsto para o sábado 17 de outubro ás 20.00 horas na Praza do Toural de Compostela.\nO 17 de Nadal de 2007, o xuíz da Audiencia Nacional Fernando Grande-Marlaska decretou o ingreso en prisión de Vigo e Sanches


VÍDEO.- Pontevedra explota de xúbilo co ouro mundial de Gómez Noya e a prata de Pablo Dapena - Pontevedra Viva\nResumo do Mundial de Tríatlon de Longa Distancia de Pontevedra\n© ITU Multisport Pontevedra 2019\nPor Diego Espiño & Xan Xiadas\nSábado 4 de Maio, 2019 ás 14:44 do Sábado 4 de Maio, 2019\nJavi Gómez Noya proclamouse en Pontevedra campión mundial de tríatlon de longa distancia\nPablo Dapena entrando na meta do Mundial de tríatlon de longa distancia\nGómez Noya entrando na meta do Mundial de tríatlon de longa distancia\nÉxtase pontevedresa na última xornada do ITU Multisport, na xornada que todos os afeccionados esperaban con impaciencia, o Campionato do Mundo de tríatlon de longa distancia disputado nas rúas e estradas dunha cidade envorcada, que se botou á rúa para vivir unha auténtica festa culminada co papel dos seus dous principais referentes, Javier Gómez Noya e Pablo Dapena.\nA pesar de chegar á cita tras competir hai poucos días nas Series Mundiais e non preparar a conciencia a carreira, Gómez Noya deu unha auténtica exhibición para agrandar o seu palmarés cun novo título mundial, sucedendo ao seu amigo e compañeiro Pablo Dapena, que tamén o deu todo ante os seus para subir ao podio e lograr unha espléndida medalla de prata.\nA proba comezou con 20 minutos de atraso condicionada pola decisión dos xuíces, posibilidade avanzada xa o venres para o desgusto da maioría de triatletas profesionais, de reducir á metade o sector de natación, pasando dos 3.000 metros previstos a só 1.500 metros da distancia olímpica. O motivo, cumprir a normativa da ITU ante a baixa temperatura de auga e ambiente.\nEra unha medida que a priori prexudicaba ás dúas figuras locais, grandes nadadores. Quizais por esa circunstancia, tentando meter o máximo tempo posible aos rivais que tiñan no primeiro sector o seu punto fraco, Gómez Noya realizou un tramo moi veloz para saír en solitario da auga tras só 20 minutos e 23 segundos. Tras el, a 10 segundos aparecía o danés Daniel Bakkegard, o francés Sebastien Fraysse e o actual campión, o pontevedrés Pablo Dapena, moi ben colocado en cuarto posto.\nEmpezaban 106 quilómetros de ciclismo, cun perfil esixente e no que era importante regular. Tres voltas en total a un percorrido que subía ata o Pontillón do Castro para baixar despois cara a San Antoniño e volver á cidade. Na primeira delas, á chegada ao encoro, a cabeza de carreira xuntábase, coa distancia requirida ao estar prohibido ir a roda, nun trío entre Gómez Noya, Dapena e o danés Taagholt, sexto na natación.\nPouco despois sumábase o neozelandés Terenzo Bozzone, que perdera preto dun minuto no primeiro sector e que tomou a dianteira para tentar marcar o seu ritmo pasando líder ao final da primeiro volta, con cinco triatletas en apenas 7 segundos entre os que tamén estaba o francés Fraysse. As distancias mantíñanse nunha estreita marxe e co paso dos quilómetros aparecían novos nomes que chegaban recuperando tempo, como o danés Hogenhaug, o suízo Ruedi Wild, o checo Lukas Kocar ou o español Albert Moreno. Tanto era así que ao paso da segunda das tres voltas de ciclismo os 13 primeiros clasificados estaban separados por só 33 segundos.\nNoya marcaba de preto ao liderado, e así conseguiu chegar á última transición tras Bozzone e Kovacic, con Dapena pegado. O neozelandés Bozzone realizou unha rápida transición para saír do CGTD cunha lixeira vantaxe. Por diante, aínda 30 quilómetros de carreira a pé para decidir quen era o novo campión do Mundo de tríatlon de longa distancia.\nEn só un cuarto de volta, o pentacampión mundial en modalidade olímpica tomaba xa o primeiro posto cun forte ritmo de carreira, e ante o delirio da numerosa afección local, Dapena agarrábase con uñas e dentes ao seu título para situarse segundo. A distancia entre ambos era de 17 segundos ao paso pola primeira das catro voltas.\nNon afrouxou 'O Capitán', e marchou con paso firme e un ritmo demoledor cara á medalla de ouro. Por detrás Dapena, que vía afastarse o liderado, centrábase xa no que tiña detrás, un Terenzo Bozzone que ameazaba a súa medalla de prata que que foi perdendo forza ante o pontevedrés, crecido polo apoio do público. Tanto foi así que o neozelandés chegou a parar do esforzo e perdeu a medalla de bronce en beneficio do eslovaco Kovacic.\nA última volta foi unha celebración de toda Pontevedra que xa saboreaba a dobre medalla dos seus paisanos. Gómez Noya finalizou cun tempo de 5 horas, 5 minutos e 39 segundos. Dous minutos despois chegaba Pablo Dapena, que tomou o seu tempo para gozar do momento cos afeccionados antes de fundirse nun emotivo abrazo co seu amigo.\nTodo un soño para eles, para a cidade e para a organización do ITU Multisport, que pon un gran colofón presumindo de campións.\nÚltima xornada de competición dos campionatos do Mundo ITU Multisport Pontevedra 2019\nPablo Dapena e Saleta Castro, "con ganas" de dar a batalla no Mundial de longa distancia de Almere\nPor Sofía Lorenzo | Domingo 2 de Xuño, 2019


OURENSE DIXITAL .com __O Hospital de Día de Saúde Mental expón os traballos que durante este elaboraron os propios pacientes\nO Hospital de Día de Saúde Mental expón os traballos que durante este elaboraron os propios pacientes\nComo tódolos anos por estas datas, xa está en marcha a exposición de trabalos de artesanía e artes plásticas dos pacientes do Hospital de Día de Saúde Mental do CHUO. A venda dos traballos destinarase a cubrir unha parte dos gastos do programa de ocio e tempo libre destes pacientes, co que, xunto coa valoración e autoestima dos propios enfermos, esta exposición cumpre unha dobre función.\n5 de DECEMBRO de 2012: OURENSE DIXITAL\nO Hospital de Día de Saúde Mental do Complexo Hospitalario Universitario de Ourense, ubicado no Santa María Nai, acolle desde este martes a exposición dos traballos de artesanía e artes plásticas elaborados ao longo deste ano polos pacientes deste dispositivo de saúde mental.\nA venda dos traballos expostos destinarase a cubrir unha parte dos gastos do programa de ocio e tempo libre dos pacientes, polo que a exposición, xa tradicional nestas datas, cumpre un dobre fin: mellorar a valoración e autoestima dos enfermos, e apoiar este programa, "fundamental no tratamento rehabilitador e de fomento da integración", sinalan os responsables do CHUO.\nAs actividades que dan lugar a exposición anual contan co soporte imprescindible do persoal de enfermería do Hospital de Día, que asumen, xunto cas súas labores clínicas diarias, o desenvolvemento desta programación artística.\nOs traballos presentados pasan dos centenar e consisten en creacións de todo tipo: cadros, caixas decorativas, espellos, pañoletas de seda pintada, pezas de madeira, escaiola ou poliuretano decorado, ademais de tallas en madeira e doutros materiais.


Xogos de evitar libre - Páxina 3\nTen diante de si un xogo moi viciante. Ten que guiar o gato pasando a través dos espazos entre as pedras para evitar chocar en paredes mentres recoller aneis que flotan no aire. Un toque e ten que comezar de novo.\nSteampunk Cat Flap\nDivertido xogo no que tes que seguir as instrucións que vai dar en cada momento do xogo. Eu vou chegar nunha bicicleta e ten que seguir as instrucións, por exemplo, rompendo unha serie de fiestras, ou obtención de doces que atopa no terreo. Ten máis de 100 niveis para xogar que non paran durante toda a noite do Día das meiga asustado. Probe incorporarse todas as estrelas vai atopar.\nAgora é o día máis esperado de todo o ano para pequenos e grandes consumidores, está finalmente aquí O negro venres! Lanzaron negocios super con prezos moi baixos e terá que usar todas as súas habilidades e reflexos para dirixir unha cesta en toda a propiedade e evitar outros clientes. O gran caos comezou!\nNegro Punta venres\nAsuma o control cae e queda cos 5 niveis de aventura! Recoller corazóns e evitar chocar con obstáculos. Salta en todo o lugar que poida nos niveis cheo de cores e alegría.\nAcción frenética, sen un só segundo de descanso. Está no medio da tolemia absoluta. Os deuses están entediados e quero xogar coa súa vida. Fuxa de todos os perigos que envía do ceo.\nDeath Dice sobredose\nSempre quixo ver o mundo? Pero non quere saír da súa casa, a cousa máis valiosa que ten. Aquí tes a solución para todos os seus problemas. Se implica centos de globos para o tellado da súa casa, para a súa casa e levantará tan alto como o ceo, observando fermosas paisaxes. Pero non todo é tan bo como parece. Peto moedas para flotan no aire e evitar a todo custo as bombas perigosas, se eles explotan os seus globos, a casa vai caer ao chan.\nMoi sinxelo, pero xogo viciante tamén. Ten que xestionar un pequeno paxaro voando despreocupada e el a través dos ocos entre as tubulacións. Un pequeno pincel con calquera parte do gasoduto e todo estará terminado. Probe bater o seu propio récord.\nFlappy Paxaro Multiplayer\n"Cruce de estrada" é unha versión do clásico xogo de Arcade Frogger. Ten que axudar un nice polo atravesar a estrada sen deixar de moverse porque a pantalla vai comer no chan, evitando todos os vehículos na estrada, os trens van polos seus carrís e ríos ata perigosas cheas de obstáculos, flotando sobre anacos de troncos. Canto máis lonxe conseguir máis divertido animais que vai desbloquear. Divírtete se do outro lado da rúa!\nCruce de estrada\nTen o seu propio submarino e está fóra a un paseo á beira do mar. Move habilmente entre rochas e outros obstáculos que atopan en alta mar e non se esqueza de recoller moedas de ouro que flotan na auga. Explotar o océano e tentar chegar o máis lonxe posible. Por suposto, unha luz tocar con calquera obxecto e mergullo no fondo do mar.\nXogo divertido no que tes o control total dunha divertida gotas que caen do ceo, vai ter que tratar con eles de forma correcta para que, como eles caen no baleiro, recoller todos os corazóns que flotan no aire e evitar os obstáculos que vai atopar a caída, e poñerse en contacto co chan saudable e son. Ten moitos niveis doce, divertido e colorido para ter un bo tempo.\nSalas de rexistros pistas.En buscando algúns niveis ten que atopar un gran número de pistas. Hai obxectos semellantes. Canto máis preciso e máis rápido que sexa, máis puntos gaña.\nPenny O Pet Detective\nUtilizar bombas e outros mecanismos para manipular cada puzzle e destruír o robot. URL BAD\nFai os anacos do robot\nBusca entre as opcións de peiteados e roupa para crear un ollar sorprendente para esta parella bonito.\nFigura patim perfecto rapaza levar posto que\nBombas e outros mecanismos usados para manipular os enigmas e destruír o robot nesta misión explosiva\nFai explosiva destruíu a edición feita\nXogo inspirado polos rodeos americanos, con algúns pequenos cambios. Vostede é un can e ten que poñer o tempo máximo de un panda creado en manter o equilibrio.\nBen 10 ten un novo buque e non tratar con isto moi ben sabe, axudar a chegar ao fondo de cada pantalla desviando dos obstáculos e sen sufrir moito dano.\nBen10 Navío Pilot\nAcompaña un monxe Shaolin no seu adestramento diario rexeitaron os obstáculos e balance.\nColabora o can para dono da casa sans e salvos. Evitar os obstáculos e recoller todos os ósos que atopa ao longo do camiño.\nPuffs de skate jam\nDivertido xogo semellante ao Zuma. Teddy axudar a previr as bolas de cores para chegar. Bolas claras por grupos de polo menos tres bolas da mesma cor.\nPouco oso Zuma


Blog Escavacións 2016\nEstás aquí Inicio / Blog Escavacións 2016 /\nContinúa a divulgación do noso patrimonio a través das visitas escolares á escavación arqueolóxica. É unha ocasión única que permite o achegamento dos rapaces de forma directa ao fascinante mundo da arqueoloxía. Por outra banda, as explicacións dos arqueólogos e a visualización in situ dos materiais e as novas estruturas descubertas, ofrécelles aos rapaces unha.. read more →\nSOBRE OS RECENTES ACHADOS\nNa imaxe pódese observar como o responsable de restauración do equipo, Miguel, debuxa as últimas pezas descubertas na área 50 da escavación. Constitúen unha mestura entre expresión artística e elementos decorativos-construtivos. Trátase dunha escultura antropomorfa en granito e unha decoración en tríscele (hexásceles), recentemente exhumada, ambos os dous para encastrar no muro como elemento decorativo.. read more →\nCOMEZA A CONSOLIDACIÓN DAS ESTRUTURAS\nEsta semana comezaron as labores de restauración e consolidación dalghunas estruturas aproveitando o bo tempo de Ourense. Este tipo de traballos soamente pódense realizar en zonas moi concretas, en espazos xa totalmente escavados como por exemplo a rúa que sube dende a rolda inferior á superior. As dúas ou tres fiadas engadidas teñen o obxecto.. read more →\nUN EQUIPO, UN OBXECTIVO\nHoxe non queremos falarvos sobre estruturas, os novos achados, as tarefas de laboratorio, os escolares ou a restauración…hoxe poñemos o foco nas persoas que traballan na actual campaña arqueolóxica. Moitas delas non se coñecían, pero co paso dos días, o esforzo, o traballo en equipo, a ilusión que produce ver como o choio avanza e.. read more →\nA escena sucedeu o pasado venres, o escenario, o interior dunha estancia da área 50, unha estrutura na que xa estábamos preto do nivel do chan. E por elo que fumos dándolle a modo ao paletín na procura do pavimento, baixando pouco a pouco, moi atentos ás cores e a textura da terra. E no.. read more →\nHoxe queremos ensinarvos a través dunha secuencia de imaxes o traballo de restauración que fixemos na parte superior da escavación. A primeira fotografía correspóndese cun treito da cimentación da muralla da croa, onde vense algúns grandes bloques de granito caídos. Na vindeira imaxe vese a Miguel e Champi durante o proceso de “anastilosis” ou reconstrución.. read more →\nAs visitas de grupos escolares nos encantan e son unha parte moi importante do proxecto de intervención e consolidación arqueolóxica do castro de San Cibrao de Las. Por iso, ademais de coñecer o castro e o proceso da escavación en directo, a actividade Laboratorio castrexo pretende que os rapaces e as rapazas comprendan a cara.. read more →\nComo podedes observar nas fotografías, onte tivemos máis visitas de escolares, os rapaces e as rapazas do Colexio Sagrado Corazón de Celanova, que fixeron unha viaxe pola nosa historia no PACC, experimentando en vivo como se escribe esta a partir dun proceso de escavación e consolidación arqueolóxica. A divulgación dos resultados é unha parte fundamental.. read more →\nRESTAURACIÓN! Un dos últimos achados é unha peza de ferro extraída fai uns días na área 51 da escavación, tal como vedes na primeira imaxe. Cómpre ter en conta que un bo número de obxectos e materiais non saen á luz coas mellores galas, éo que ten estar soterrados tantos anos, polo que é preciso.. read more →


O universo observable, horizonte cosmolóxico ou volume de Hubble é o anaco de Universo que se pode ver dende a Terra cos nosos métodos de detección de obxectos, como telescopios. Isto acontece porque o universo ten 13 825 millóns de anos e a luz percorre 300 000 quilómetros por segundo, é dicir 9,5 billóns de quilómetros nun ano (ano luz). Hai galaxias das que aínda non nos chegou a súa luz. Porén, vemos as galaxias do universo observable máis afastadas aínda da idade do universo, pero, aínda así, estas vémolas como se estivesen máis preto. Isto débese a que, cando a súa luz foi emitida, estaban máis preto. Polo tanto, diámetro do universo observable é de 46 500 millóns de anos luz, sendo isto denominado como distancia comóbil.\nHai científicos que pensan que o universo observable é unha mínima parte do universo. Pola contra, outros científicos pensan que é case todo o universo. A Terra representaría o centro do universo observable, non a do universo na súa totalidade. Podemos ver a mesma distancia en todas as direccións. O universo observable está medrando cara a todas as direccións. En principio, suponse que de xeito isótropo, é dicir, coa mesma taxa de expansión en todas as direccións, pero na actualidade é algo que está posto en dúbida.\nTraído desde «https://gl.wikipedia.org/w/index.php?title=Universo_observable&oldid=5836275»\nA última edición desta páxina foi o 10 de agosto de 2021 ás 18:01.


NAO: “Galego non é o que nace na Galiza. Galego é o que a Galiza nace nel.” |\nNAO: “Galego non é o que nace na Galiza. Galego é o que a Galiza nace nel.”\n19 diciembre, 2015 de noitabrega\nCamiñando polas rúas de Compostela, membros de Noitábrega, xunto con noso freelance particular – Guillerme Brea Lozano, – ían facerlle unhas preguntas a NAO. O grupo estradense tocaba con Banda Bassotti na Sala Malatesta, máis o encontro xa viña de antes. Alá, por un verán xa moi afastado, coñecemos a NAO no Rockin Vila, un festival feito por xente de ben, que lle gusta e sabe de música. Se ata convenceron ó cura do pobo! Vimos neste lugar o que era NAO, xente humilde. O cantante, Pablo Carracedo (Jasper), mentres lle intentábamos sacar un entrevista, estaba a cargar a furgoneta cos seus aparellos. Sen reparo ningún, ofreceunos unha vía de contacto, pola cal, nos deslizamos ata a Sala Malatesta ese 29 de outubro. O resultado aquí!\nAntes de comezar, os pertinentes agradecementos a aquelas persoas que nos botaron unha man: Eduardo López de Ayala Alcántara, de “Rock The House”, Ramiro Carreño Pérez (acompañounos) e, en especial, a Borja Torrado, baixista e un dos membros do Rockin Vila. Sen este último, quizais non fose posible a entrevista. Grazas!\nQue é NAO?\nNAO é unha banda de música rock. É unha banda creada para transmitir – sensacións e sentimentos – mentres se toca. Serve, por suposto, para transmitir ideas. Non sabemos se outras bandas se crearon con ditos fundamentos, pero dende logo NAO, sí. É así de simple, sendo, ese comezo, o que nos fixo chegar ata o que somos hoxe.\nA orixinalidade da banda reside en non ser o suficientemente bos como para copiar nada\n– Cales son as vosas raíces musicais?\nÉ unha pregunta demasiado ampla, xa que realmente a música é musica en tódolos aspectos. Pensamos que a sorte en NAO é que, na formación actual, os estilos non son tan marcados. Non somos dun estilo concreto, senón que nos gusta a música en todas as súas vertentes. Nunhas orixes, tivemos un pouco máis de influencia do rap-metal, mais, pouco a pouco, fomos evolucionando dentro dunha vertente rock. Nunca nos pechamos a nada.\nA orixinalidade da banda reside en non ser o suficientemente bos como para copiar nada. Entón, cando comezamos, todos tiñamos catro referencias de grupos que facían rap – metal dunha maneira combativa, caso de Habeas Corpus ou Berri Txarrak, que se estaba formando. Ó principio foron máis importantes, pero a medida que vimos que non eramos capaces de copialos (risas de Jasper e Gus), pois fomos soltando o que levábamos dentro. En resumo, somos músicos moi diferentes, pero sempre buscando sacrificar a complexidade a favor da enerxía. A nosa música transmite o que queren dicir as letras.\n– Tedes algunha influencia dalgún grupo Galego de rock?\nDirectamente no musical, pois probablemente non. Pode que Xenreira, Skacha, os Diplomáticos, mais, sobre todo, na idea. Como concepto de banda, sí que houbo moitas bandas en Galiza que estiveron e fixeron camiño, influíndonos realmente á hora de cantar na lingua propia.\nComo vivistes os cambios na formación da banda?\nJasper; Vivímolos como cando te separas dunha parella. Nunca gusta, pero sempre é por algo. E sempre que se fixo foi porque era completamente necesario. Co cal sempre lle sacamos o lado positivo. A formación actual ten máis estabilidade que as anteriores e hai maior entendemento. Por iso funciona así de ben.\nUn tío que encontrei por Vigo, a altas horas, vai, e me solta; “Eh, Jasper! Coseume o ollo o teu guitarrista!”\nComo vos afecta NAO á vosa privada?\nJasper: Loxicamente nós non vivimos disto. Temos profesións nas que se require estar concentrado, xa que, por exemplo, Gus é médico de urxencia, e eu son profesor de primaria. Por iso, cando se xira o xoves, venres e sábado e o luns se vai ó traballo, pois vaise escarallado. Ao mesmo tempo, á familia a ves menos e para máis ao ter nenas pequenas todo é máis complexo. De aí que, se agora plantexamos a Apocalipse, un dos motivos de peso foi este. A familia necesariamente sofren e disfrutan de NAO, xa que temos a sorte de que nos respectan. En resumo, son unhas santas. Unha banda ao 100% precisa dunha dedicación que lle hai que restar a outras cousas\nHai un momento, no cal se produciu o boom da banda. A xente nos recoñecía e recoñece pola rúa. Non é en toda Galiza, nin moito menos, mais, en certos ambientes, sí. Estou encantando de falar con todo o mundo e de coñecer xente, sempre e cando veñan dende o respecto. Ademais, é algo que se ten que facer, debido a que se estamos onde estamos e grazas a todo ese público que veu con nós. Soubemos transmitirlle ese xerme para que chegasen a converterse na familia de NAO.\nPensamos que se unha banda non disfruta da xente, do que che custa que alguén te escoite. Home, tamén hai momentos, como todo o mundo. Para nós, a traxectoria da banda é longa, volvendo a vista cara atrás, pero dende que somos máis coñecidos, non queremos que sexa tan longa. É o momento de disfrutar disto. De aí, que non teñamos a presión que pode que teñan outras bandas máis lonxevas pendentes de perdurar.\n– Podedes por algún exemplo onde, durante o exercicio das vosas profesións, vos recoñecen?\nJasper: Sí, hai bastantes. Un tío que encontrei por Vigo, a altas horas, vai, e me solta; “Eh, Jasper! Coseume o ollo o teu guitarrista!” Claro, o problema de Gus é que, a causa do seu xuramento hipocrático, cando vamos de xira e hai calquera incidente, el ten que parar e dicirlle ó responsable se fai falla, como médico que é. Un exemplo disto foi o FestiGal. Chegamos e había unha rapaza alí, convulsionándose. Houbo que parar o tráfico, falarlle á nai, esperar a que chegara a ambulancia e se fixera falla tería que ir con ela ata o hospital. O momento máis tráxico produciuse no Areal, onde, coa morte dun compañeiro de A Estrada, paramos o concerto. No meu caso como profesor, algúns me teñen dito que lles poñen algúns dos nosos vídeos aos seus fillos\nGus: Ademais hai outro tema que se vive con moita intensidade. É cando a xente se comeza a interesar pola banda. Moitos colegas da miña muller se lles falaba de NAO pois cambiábase de tema e agora, de repente, intentan achegarse a un concerto. É unha experiencia fermosa. Que nos coñeza moita xente é unha sorte, pero, ás veces, hai que mirar un pouco para dentro e abstraerse un chisco do que ocorra fóra.\nNós somos un grupo feito para os galegos. Ademais, NAO, en castelán non sería o mesmo, sinceramente. Sería traizoarnos a nós mesmos.\nÉ o monolingüismo unha traba a hora de tocar no ámbito peninsular?\nJasper: Depende do que se queira facer. Probablemente sí, pero o noso obxectivo non é xirar polo Estado español para ser un grupo referente. O noso obxectivo é xirar por todo o mundo e pola Galiza cantando en galego. Un estilo de Berri Txarrak, por exemplo.\nNós non regalamos cárnets de galeguidade, como moitas veces se pode dicir. Hai unha frase perfecta que se utiliza para estes casos que é; “Galego non é o que nace na Galiza. Galego é o que a Galiza nace nel.” Claro, isto hai que sabelo dixerir, xa que hai moita xente que non lle naceu dentro, aínda que sexan nados na Galiza.\nPor outra banda, se cantásemos en español coas letras que facemos, pois, todo o mundo o di, e non somos parvos a ese respecto, que probablemente estaríamos en moitos máis festivais do territorio español. Pero non. Nós somos un grupo feito para os galegos. Ademais, NAO, en castelán non sería o mesmo, sinceramente. Sería traizoarnos a nós mesmos. Convén precisar que nunca se nos pasou pola cabeza esta cuestión, así, como dúbida filosófica.\n– Que é o galego (non só como idioma) dende o voso punto de vista?\nJasper: É o noso idioma. A min gústame moito o tema da filosofía do idioma, a filosofía lingüística. É no sentido de que, todo o que transmites, todo o que les e de cómo un texto che pode facer reflexionar dun xeito ou outro. Pouco a pouco cando se vai medrando, vaste dando de conta de que a mensaxe, a lingua en sí, sexa o idioma que sexa, ten un poder implícito.\nGus: No noso caso, é a lingua do noso país, a lingua que mamamos dende pequenos. A lingua é unha marca de identidade de cada un. Nós temos a sorte de tela, de ter unha historia, unha lingua propia tendo a importancia que cada un lle queira dar.Se a calquera, por exemplo, lle preguntan quen é o seu avó, probablemente se sinta orgulloso del, non por ser máis guapo ou máis alto, simplemente, porque é o seu avó. Pois igual.\nAínda que no noso día a día non lle damos maior importancia, xa que forma parte de nós, evidentemente, sí que a ten. Agora comeza a aparecer moita cultura en galego, moita menos da que debería existir, pero vai en aumento. Para calquera proposta artística, ó facela en galego, é unha traba.Cando hai que elixir, sí que supón un certo esforzo e coherencia optar por ese camiño, que non é doado. A nós, en moitos festivais nos rexeitaban por iso, aínda que tamén por outros motivos. O que sí reflicte certo orgullo e ver ó público cantando “Os Vampiros” ou “Terra” de Dakidarría, grupo que non estivo exento de polémica. Un camiño que foi longo, pero non baleiro. É importante cantar en galego, aínda que debería de ser normal.\nNós entendemos a música como algo máis que simples melodías ou cancións. A música ten o poder de transmitir emocións, de alegrar, entristecer, enfadar, concienciar… Débese empregar para algo máis que para o puro divertimento.\nÉ a música necesaria para a acción política ou debería estar supeditada só o ámbito musical?\nJasper: Evidentemente sí. Nós entendemos a música como algo máis que simples melodías ou cancións. A música ten o poder de transmitir emocións, de alegrar, entristecer, enfadar, concienciar… Débese empregar para algo máis que para o puro divertimento. Vivimos nun tempo no que é preciso reaxir, concienciar e tomar partido.\nNa canción “Heroes da resistencia” dicides que “temos amigos que están na cadea”; Hai algunha experiencia persoal con esa afirmación?\nJasper: Sí, temos unha experiencia persoal con iso. O meu amigo Heitor Naia, Antos Santos e compañía. Xente coa que eu, persoalmente, teño relación. Quen queira ver só esta parte, o poder ver.\nAínda con estes exemplos, o tema non é tan simple como para subordinalo só a este apartado. O tema non fala exclusivamente disto, senón que contempla un espectro moito máis amplo. A xente o toma como un himno persoal teña vinte ou trinta anos, xa que, realmente é un himno á rebeldía. Vai coa idea de que, mentres teñas un espírito mozo, sempre serás rebelde.\nGus: Recordo que, cando fixemos o tema, a letra foi o último en incorporarse. Todos, en certa medida, emocionámonos cando Jasper a trouxo e a vimos, porque a letra está moi ben. Por exemplo, para Jasper ten ese significado, derivado dunha visión persoal, máis, para min, é un camiño. Penso que é unha canción bonita, porque é unha canción de camiño. Fala de pasado, e de recordar por que estamos aquí, agora. Aínda que, ese camiño, poder ter diferentes interpretacións segundo quen a escoite canción.\nPero fronte a cultura da subvención do “amiguete”, nós apostamos pola creación dunha infraestrutura ou estrutura musical que poña en contacto aos artistas co público.\nComo hai que conxugar a inversión privada coa pública na cultura e, na música, en particular?\nJasper: Nós defendemos unha política cultural de estruturas fronte á política cultural da subvención. Como un elemento social e de beneficio da sociedade a música, ó igual que calquera outra representación cultural ou artística, debe estar apoiada e defendida polo Estado ou as institucións. Pero fronte a cultura da subvención do “amiguete”, nós apostamos pola creación dunha infraestrutura ou estrutura musical que poña en contacto aos artistas co público. Empezando pola base; educación musical nas escolas, conservatorios ou academias municipais, creación de locais de ensaio públicos – que existen en cidades e vilas como Pontevedra ou Boiro –, locais nos que poder tocar, permitir a continuidade de festivais que abren as súas portas a bandas locais, crear un circuíto de concertos nas vilas que permitan coñecerse as bandas entre sí e achegar ao público… Máis, sobre todo, o que deben facer os organismos culturais e dar difusión ao que aquí existe. É unha vergoña que teñamos unha radiotelevisión pública galega e sexamos profundamente analfabetos na música feita no noso país. A repercusión que temos, sendo practicamente silenciados na CRTVG, é algo incrible. Como sería se fose habitual vernos na canle pública? Cantas bandas, cantas boas cancións nos perdemos por ter esta canle completamente españolizada e americanizada?\nNós, como banda defendemos un ensino galego, público, laico, gratuíto, feminista e de calidade. Esa é a nosa pedagoxía do oprimido.\nEn “Pedagoxía do opresor” cantades: “Todos en orde e calados como bos soldados. /En fila, ben firmes encadeados a unha mesa ata que soe un timbre. Un credo, do dez ao cero, e o diferente con crueldade o sinala un dedo ”. Comentade a vosa idea sobre como se debe de recibir a educación /aprendizaxe.\nJasper: É un tema demasiado extenso para tratalo nunha simple pregunta. Como mestre a miña experiencia diaria dáme unha visión moi global do que representa o ensino. O maior dos problemas que ten hoxe en día, a nivel práctico, é a falta de implicación. Sorprenderiádesvos do que se pode facer con implicación de cada unha das partes: alumnos/as, familias, profesorado, administración… O ensino funciona dun xeito espectacular cando hai implicación total das familias e do profesorado. Cando falta unha das partes é cando empezan os problemas. (A administración galega xa non a nomeo porque xa nin se espera por ela). Eu, cos meus alumnos, tento traballar por proxectos, darlles autonomía, que traballen de xeito cooperativo… que pensen por si mesmos/mesmas, emponderar ás rapazas, traballar o pensamento crítico, a educación emocional… É incrible o que lle podes cambiar a vida ao teu alumnado, para ben ou para mal. Eu loito día da día para que sexa para ben.\nSeguindo coas cancións, que hai que facer contra os “vampiros” de Zeca Afonso?\nJasper: Resistencia, pensamento global e resistencia local. O que, dende longo, non hai que facer contra os “vampiros” é seguir os cantos de serea, nin botar fume, como é o caso de Syriza, e outros colectivos e partidos políticos dentro do Estado español.\nCando Zeca Afonso escribiu esta canción, alá polos anos 60, serviulle para explicarlle, ós seus compañeiros portugueses e, tamén, co internacionalismo que el practicaba, a outras partes do mundo , que se desconfiase da acción do Fondo Monetario Internacional e do Banco Mundial. Non para Europa, que, nese momento non tiñan gran presenza, pero sí para os países sudamericanos. Nós o cantamos no tema “Que Dicir”; “Chámanlle rescate cando queren dicir roubo.”\nCando versionamos este tema vimos que estaba de actualidade. Agora, a estas entidades en Sudamérica estanlle a dar nos dentes cos gobernos bolivarianos, pero en Europa o Banco Central Europeo está ocupar o papel que tiña en Sudamérica. Nós o temos claro. Nós somos unha nación sen Estado, unha nación periférica e a loita ten que ser aquí. Dende aquí ten que expandirse a outras zonas de Europa.\nGus: Para min, fala de egoísmo e inxustiza. O que se percibe, cando se canta “eles comen todo” e a sensación de que nos están a roubar. Pódese ter máis ou menos formación política pero todo o mundo sabe perfectamente de que vai a canción. Nos comen os intestinos e non nos deixan nada.\n…Nós cremos que a nosa música é cultura popular, feita do pobo e, para o pobo. É algo que deixa de ser noso no momento en que os seareiros da banda fano seu…\nCal é a vosa opinión sobre a SGAE e os seus métodos?\nJasper: Entendemos que exista unha sociedade de autores que defenda os seus dereitos e a propiedade intelectual das súas obras, mais non compartimos esta visión comercial e vampírica da SGAE. Nós cremos que a nosa música é cultura popular, feita do pobo e, para o pobo. É algo que deixa de ser noso no momento en que os seareiros da banda fano seu. Cando nos piden empregar un tema noso o único que non permitimos e que se empregue cunha finalidade comercial ou para algo que vaia contra a filosofía ou ideoloxía da banda.\nDicímoslle á xente que, fronte a tódolos problemas que pode haber, consuma cultura, porque a cultura xera conciencia…\nComo recibistes o aumento do 8% ao 21% do IVE cultural?\nJasper: Vivido a nivel consumidor, porque, aínda que unha, banda non é unha empresa, si que ten acreditar unha xestión. Entón, claro, que os festivais teñan que pagar ese incremento e xestionalo é un problema moi gordo. Loxicamente, directa ou indirectamente, acábanos afectando.\nNo tema das entradas, é moi complicado. Hai moita industria somerxida que a veces fancendo concertos, eu non sei se pagan ou non o IVE. Realmente non o percibimos. O que sí esta claro é, que se estás nun circuíto no que todo esta perfectamente limpo, pois, si que lles da unha patada nos dentes moi importante. O que me parece unha vergoña é a diferenza que hai entre o IVE dos produtos de luxos e o IVE cultural.\nGus: Para min, a sensación é que é unha traba máis. De que haxa medios de comunicación que poñan cultura en galego, que se prefira pagar corenta euros para ver un grupo ianqui a dez por ver un galego. O IVE engádase a isto, pero hai moitas cousas, que por nós, podemos facer.\n– En que se vai convertendo o país mantendo decisións coma estas?\nGus: Socialmente a xente está aparvada. A sensación, a nivel de Estado, é que, nun porcentaxe moi alto, a xente ten frito o cerebro. Belén Esteban sae pola televisión cun chándal e a xente vai correndo a mercalo. Se isto ocorre, acaso pensades que a xente lle importa a subida do IVE para un disco?\nDicímoslle á xente que, fronte a tódolos problemas que pode haber, consuma cultura, porque a cultura xera conciencia. Iso sí, parece que a determinado sector deste país non lle interesa que haxa conciencia. Ademais, a cultura tampouco se merca, e nos remitimos ós nosos discos, os de Superoito e outros discos doutros grupos que se poden descargar.\nJasper: O problema que se ve é que, a cultura non ten unha demanda, como poder ter un alimento nun supermercado. Non ten que dar beneficio. Ten que existir porque non é cuantitativa, senón cualitativa. É ter calidade de vida, pero hai xente que non o entende. Poño un exemplo dun profesor de Xeografía e Historia que nos dicía que, cando estivera embarcado, el era o único do barco que lía un libro. Isto a min me reconforta. Podes ser, traballando, máis rico ou menos pobre, pero posúese riqueza cultural. Esta riqueza reside en saber disfrutar dun libro, dun disco, do teatro… Mentres non vexamos isto, mal vamos.\n– Que lle diriades ó Conselleiro de Cultura e, por extensión, a Feijoo, que lle diriades?\nJasper: Francamente, nada. Se, por calquera circunstancia, o tivésemos diante nosa, non perderíamos o tempo. Ademais, negariámoslle o saúdo, incluso se nos tocase recibir calquera premio. Iso sí, de maneira elegante. Saben perfectamente o que pensamos.\n…Non interesa o propio, nin o que fai pensar. Só interesa manter a xente nunha manipulación constante, que fai burla do propio e renega da súa cultura e do seu cerne…\nComo pode pasar, o Planeta Furancho, de recibir o Premio Organistrum Espazos de Comunicación Musical nos Premios Martín Códax de 2014, a pechar a súa difusión? Como non hai renovación da programación do Xabarín Club ou como, o programa cultural Zigzag Diario está relegado á TVG2?\nJasper: Porque estamos gobernados por imbéciles. Non interesa o propio, nin o que fai pensar. Só interesa manter a xente nunha manipulación constante, que fai burla do propio e renega da súa cultura e do seu cerne. Hai que loitar para cambiar isto! Non podemos resignarnos.\nNun recente vídeo, comentades que, a banda se vai a separar, e o fará en 3 partes. Podedes explicarnos a que vos referides exactamente e que tedes pensado?\nJasper: A idea é sacar a luz tres traballos antes de deixalo definitivamente. O primeiro deses traballos sairá á luz, se todo vai ben, a finais de febreiro. Levará de título “3. Soñar”. Aí comeza a conta atrás.\nSe tivésedes que definir o vivido con NAO en todos estes anos, que palabra sería?\nEtiquetas : Amós, Anxelo, Guillerme Brea Lozano, Gus, IVE cultural, Jasper, Javier Dominguez Oubiña, Laura Dalama, Música, NAO, pedagoxía do opresor, Planeta Furancho, SGAE, vampiros, Zeca Afonso\n← Na procura dun resultado xusto: 12 angry men\nVidas paralelas no nacionalismo do XIX: Catalunya, Galiza e España →\nUn pensamiento en “NAO: “Galego non é o que nace na Galiza. Galego é o que a Galiza nace nel.””\nPingback: Nao: rock-metal desde Galicia (y en gallego) – De Barbas y Boinas


/imgs/20050401/img.alimentacion.02.jpgEn xeral, os chocolates de maior calidade son os que conteñen unha alta porcentaxe de compoñentes de cacao (cacao e manteiga de cacao) e os que se someten a un proceso denominado “cunchado”, que consiste en remexer o chocolate líquido nunha máquina entre doce horas e sete días. O ideal é prolongalo unha semana, xa que deste xeito o chocolate se enriquece en sabor, desaparece todo resto de amargor e a súa textura queda máis aveludada. No tocante a outros ingredientes, cómpre salientar que co extracto puro de vainilla se fabrican chocolates de primeira calidade, mentres que para o resto se recorre á vainilliña, un substituto máis económico.\nO chocolate e os seus derivados son alimentos moi enerxéticos polo seu alto contido de hidratos de carbono e graxas. A graxa provén sobre todo da manteiga de cacao, que é o aceite que se obtén ó espremer as améndoas de cacao moídas. Nela predominan certos ácidos graxos saturados como o esteárico, que, a diferenza doutros ácidos da súa mesma familia, non ten relación co aumento das cifras de colesterol en sangue. A súa achega de proteínas é moi baixa, salvo que se lle engada leite ou os seus compoñentes. O chocolate é un alimento tónico, dado que contén “teobromina”, unha substancia estimulante do sistema nervioso, semellante á cafeína do café ou á teína do té, pero de menor intensidade no seu efecto excitante. Para rematar, dado o seu alto contido de graxa convén consumilo en cantidades reducidas (20 gramos a ración). Os expertos en nutrición consideran que o consumo do cacao nas súas diversas variedades é recomendable dentro dunha dieta equilibrada e en cantidades moderadas (20 gramos por persoa) para individuos sans de todas as idades.\nNon hai estudios que confirmen que o chocolate posúa efectos fisiolóxicos que provocan un consumo compulsivo ou adictivo. O problema radica na sensación pracenteira que produce o seu consumo e que a persoa supostamente ‘adicta’ busca, ás veces, demasiado a miúdo. Esa ‘ansia’ ou ‘desexo’ de doce prodúcese con moita frecuencia en situacións de baixo estado anímico, en presenza de síntomas depresivos ou no período menstrual na muller. De feito, constatouse que o consumo de doces estimula os mecanismos de liberación de endorfinas. Este efecto pode explicar o consumo excesivo que moitas persoas fan dos doces cando notan que lles alivia o malestar e que as axuda a combater o abatemento.